‏- ריפלי -
‏- נאפולי -
‏תתחפף.
‏דיקי?
‏פה בפנים.
‏היי, מארג'.
‏איפה דיקי?
‏ברומא.
‏ברומא?
‏לא קיבלת את המכתב שלו?
‏לא.
‏הוא כנראה בסניף הדואר.
‏אבל הרגע הייתי שם.
‏אז...
‏מה אתה עושה, טום?
‏מה שדיקי ביקש ממני לעשות.
‏אני לוקח לרומא כמה דברים שהוא ביקש.
‏הוא אמר שהוא יכתוב לך ‏כדי לומר לך שהוא יישאר שם לזמן מה.
‏לזמן מה, כלומר?
‏לא יודע. אני לא בטוח שהוא יודע.
‏לפחות עד סוף החורף, הוא אמר.
‏הוא לא חוזר עד סוף החורף?
‏לא, אני בטוח שהוא יחזור לבקר ‏ולטפל בכמה דברים.
‏אבל אנחנו עדיין נוסעים לקורטינה.
‏לא, למעשה, הוא לא נוסע.
‏הוא אמר שהוא יכתוב ל...
‏איך קוראים לו? פרדי? ויאמר לו.
‏אבל את צריכה לנסוע. הוא הדגיש את זה.
‏שאני צריכה לנסוע? בלעדיו? ‏כאילו אעשה את זה.
‏אני רק אומר לך מה שהוא אמר, מארג'.
‏הוא גר אצל מישהו?
‏אני לא יודע איפה הוא מתגורר.
‏והוא אמר שכדאי שתיקחי את המקרר.
‏מה עשיתם?
‏מתי?
‏בסן רמו.
‏לא עשינו שום דבר יוצא דופן.
‏קנינו את הבושם שלך.
‏הוא לא דיבר איתך על התוכניות שלך?
‏שלי?
‏מה זאת אומרת?
‏אתה תישאר איתו ברומא?
‏לזמן מה, אני מניח.
‏אעזור לו להתמקם.
‏אבל אתה לא יודע איפה הוא מתגורר.
‏הוא אמר שהוא ישאיר לי הודעה ‏ב"אמריקן אקספרס" ששם
‏ברגע שהוא ידע איפה הוא גר.
‏ולשם את צריכה לשלוח את מכתבייך, ‏אם תכתבי לו.
‏ואז מה?
‏ואז... אני רוצה לנסוע לפריז.
‏לבד או איתו?
‏לבד.
‏מה לגבי חג המולד?
‏מה לגביו?
‏הוא אמר אם הוא מתכנן לחזור לכאן
‏אם הוא לא נוסע לקורטינה?
‏הוא לא אמר כלום, אבל אני חושב שלא.
‏למה אתה חושב כך אם הוא לא אמר כלום?
‏זה די... מביך, מארג', כי...
‏הוא אמר עלייך דברים.
‏עליי? לך?
‏כן.
‏כמו מה?
‏הוא אמר שהוא מרגיש ‏שהוא רוצה להיות לבד לזמן מה.
‏רק שהוא לא יהיה לבד.
‏מסתבר שאתה תהיה איתו.
‏הוא לא התכוון אליי, אני מניח.
‏רוצה לצאת למשקה ולהמשיך לדבר על זה?
‏אוכל להכין לך משקה. עם קרח.
‏כן?
‏לא.
‏- נאפולי -
‏קרלו, אמרת לנו להביא את הצלב.
‏זו כנסייה. היא מלאה בצלבים.
‏אמרתי לכם להביא את הצלב של פוג'יני.
‏אני לא יודע מי זה.
‏זה לא מפתיע אותי.
‏יש בעיה עם הצלב הזה?
‏פרט לעובדה שהוא לא שווה כלום? לא.
‏קרלו, אתה צריך להסביר לנו בפרוטרוט.
‏מתברר.
‏אני אוהב אותו.
‏כן?
‏גם אני.
‏לרוב אני לא אוהב אמנות דתית,
‏אבל הצלב הזה די יפה.
‏אז קח אותו הביתה.
‏הוא ייראה טוב בסלון שלך.
‏קרלו.
‏היי, תומא!
‏הגעת מאוחר מדי. ‏מצאתי מישהו אחר לעבודה בפריז, מצטער.
‏זה בסדר. יש לי משהו בשבילך.
‏צאו מכאן, חבר'ה.
‏תיכנס.
‏תספר לי.
‏אתה מכיר מישהו שירצה לקנות סירה?
‏איזו סירה?
‏סנג'רמני, באורך 12 מטר.
‏זו הסירה שלך?
‏היא של חבר שלי. הוא מטייל.
‏החבר העשיר שלך שמפחד ממני?
‏הוא דורש שלושה מיליון לירות עבורה, ‏לא פחות,
‏שמתוכם תקבל עמלה.
‏אוכל לעשות את זה. 20 אחוזים.
‏לא, זה לא יעבוד.
‏הוא משלם לי עשרה. ‏שלושים אחוזים הם יותר מדי.
‏חכה רגע.
‏למה הוא משלם לך ‏אם אני אהיה זה שימכור אותה?
‏כי אתה תהיה המוכר רק אם אאשר זאת.
‏זה לא משתלם. ‏זה לא משתלם לי בפחות מ-20 אחוזים.
‏קרלו, זה מה שאני עושה למחייתי.
‏אני מארגן מכירה של דברים, ‏כך שאני זה שקובע את העמלות.
‏אתה יודע מה אני עושה למחייתי?
‏יש לי ניחוש מושכל.
‏עשרים אחוזים. נתחלק בהם בינינו, ‏עשרה אחוזים לכל אחד.
‏זו ההצעה הכי טובה שלי.
‏ההצעה שלך?
‏ההצעה שלו.
‏מצטער. אני רוצה 20.
‏טוב, בסדר...
‏תומא!
‏בוא לפה.
‏אני מחבב אותך, ריפלי. שב.
‏אנחנו נמצא פתרון.
‏חזרת, אדוני. אתה שוב מתארח אצלנו?
‏לא, האמת שאשמח לדבר עם המנהל, בבקשה.
‏זה אני.
‏בסדר.
‏לחבר שלי יש דברים שהוא חושב
‏שבית המלון יהיה מעוניין לרכוש.
‏דברים?
‏כן.
‏תכין רשימה של מה שתרצה לקנות,
‏יחד עם מחיר, ותשלח לי אותה לרומא, ‏ל"אמריקן אקספרס".
‏אתן אותה לחברי ואחד מאיתנו יהיה איתך בקשר.
‏החבר שלך ברומא?
‏כן.
‏ואתה מטפל בענייניו.
‏כן.
‏- פיקאסו -
‏גם זה למכירה?
‏מה שזה לא יהיה.
‏"מה שזה לא יהיה"?
‏כן.
‏לא, זה לא למכירה.
‏ארוחת הצהריים מוכנה.
‏ריקרדו אמר שהוא מתכוון לכתוב לך
‏כדי להודות לך על כל מה שעשית למענו.
‏בינתיים, הוא ביקש ממני לתת לך את זה.
‏בשביל מה זה?
‏הוא עדיין ברומא והוא לא יודע אם הוא יחזור,
‏אז הוא לא ימשיך להעסיק אותך.
‏אעשה את זה בעצמי.
‏חכה לי פה, תודה.
‏- אמריקן אקספרס -
‏שישה כרטיסים לרומא. מחלקה ראשונה.
‏שישה?
‏זה 12,000 לירות.
‏- ריצ'רד גרינליף -
‏- רומא -
‏ברוך הבא ל"אקסלסיור".
‏תודה.
‏אשמח לחדר בבקשה. חדר דלוקס.
‏מייד.
‏לכמה ימים?
‏לשבועיים.
‏מושלם.
‏תחתום כאן, בבקשה.
‏עט יפה.
‏- ריצ'רד גרינליף -
‏תודה, סניור גרינליף.
‏חדר מספר 312.
‏ברוך הבא לרומא.
‏אם תצטרך משהו, תתקשר לקבלה.
‏- מארג' שרווד -
‏חדשות רעות?
‏כן. היא התקשרה או הגיעה לכאן?
‏היא התקשרה.
‏אתה דיברת איתה? ‏-אני דיברתי איתה.
‏מה היא אמרה?
‏הוקל לה לדעת שאתה פה,
‏ואמרה שעליך ליצור איתה קשר בדחיפות.
‏כן, זה אכן דחוף. ‏זה אומר שחלה הרעה במצבה של אימי.
‏אני מצטער לשמוע.
‏האם גברת שרווד דיברה על הגעה לרומא?
‏לא, אדוני.
‏אני מצטער. עליי לעשות צ'ק אאוט מייד.
‏אני מבין לחלוטין. עליך לטפל באימא שלך.
‏אני מקווה שזה לא חמור כפי שזה נשמע.
‏גם אני.
‏אשלח סבל לחדרך כדי לעזור לך עם הכבודה.
‏תודה.
‏ואם גברת שרווד תתקשר שוב ‏לפני שאצור איתה קשר,
‏תוכל לומר לה שאצור איתה קשר ברגע שאוכל?
‏בוודאי. ארשום הערה.
‏ונכין את החשבון שלך.
‏הרגע עשיתי צ'ק אין.
‏כן.
‏בסדר.
‏המפתח שלך.
‏חדר יחיד, בבקשה.
‏סטנדרטי.
‏דרכון.
‏למעלה.
‏השעון הזה היה במים.
‏הוא נפל לכיור.
‏במי ים.
‏השעון הזה גנוב?
‏כפי שאפשר לראות, ‏ראשי התיבות שלי חרוטים עליו.
‏- ר"ג -
‏- ריצ'רד גרינליף -
‏מה אוכל לעשות עבורך?
‏בעל חשבון בסניף בנאפולי.
‏רגע אחד.
‏שלום, מדבר פאולו אלסי,
‏מנהל הסניף ברומא.
‏אני רוצה לבדוק את המאזן בחשבון על שם
‏ריצ'רד גרינליף.
‏- גרינליף, ר' -
‏תחתום כאן.
‏עט יפה.
‏מארג' היקרה מכול,
‏אני מתנצל שלא כתבתי מוקדם יותר.
‏אני מקווה שדיברת עם טום ‏והוא אמר לך שאני ברומא,
‏כך שלא דאגת לי.
‏אם כבר מדברים על טום, את טועה לגביו.
‏כל הדברים הנוראיים שאמרת עליו.
‏לא משנה מהו, או מהו לא, מהבחינה ההיא,
‏הוא לא בחור רע.
‏בכל מקרה, אין לו קשר למצב בינינו.
‏אני מקווה שזה מובן לך.
‏- קאראווג'ו -
‏באשר לנו,
‏בבקשה אל תחשבי שאני בורח ממשהו.
‏או ממך.
‏אני פשוט חושב שקצת זמן בנפרד
‏יעזור לנו להבין ‏את הרגשות האמיתיים שלנו זה כלפי זה.
‏אני מצטער לגבי חג המולד בקורטינה,
‏אבל אני חושב שאנחנו לא צריכים ‏להתראות מוקדם כל כך.
‏בתקווה שזה לא גורם לך לשנוא אותי.
‏באהבה, דיקי.
‏האור.
‏תמיד האור.
‏נ"ב.
‏אני מקווה שאת אוהבת את הבושם.
‏היה קשה למצוא אותו.
‏כמעט ויתרתי, ואז טום מצא אותו.
‏הוא אמר, "מארג' תשמח כל כך".
‏דיקי היקר.
‏זו הפתעה לא קטנה. רומא?
‏זה גורם לי לתהות מה קרה בסן רמו.
‏כנראה לא מה שדיברנו עליו.
‏שאלתי את טום והוא היה מעורפל בתשובתו.
‏כל מה שקשור לטום לוט בערפל.
‏באופן מכוון, אם תשאל אותי. או שלא שמת לב?
‏אתה אומר שהוא לא בחור רע, ‏אבל אני לא מחבבת אותו.
‏איך אתה לא רואה שהוא מנצל אותך?
‏האם הוא עליז?
‏אני לא יודעת.
‏לדעתי הוא לא מספיק נורמלי ‏בשביל לקיים חיי מין כלשהם.
‏אבל אני חייבת לומר ‏שאתה נראה מבויש כשאתה לידו.
‏למה?
‏חששת מהדעה של אביך על טום,
‏אבל כעת נראה שאתה מתעלם ממנה.
‏זו הייתה אזהרה, דיקי.
‏למה אתה מתעלם מהאזהרה של אביך?
‏באשר לנו, כפי שניסחת את זה,
‏אוכל לשרוד פה כמה שבועות בלעדיך, יקירי,
‏אבל אני מתגעגעת אליך.
‏אני רואה את עקבותיך בכל מקום.
‏עץ הזית הקטן ששתלנו מחוץ לחלוני.
‏הספרים ששאלתי ממך ומעולם לא החזרתי.
‏מצבו של שתיל העגבנייה שנתת לי נהדר.
‏תודה על הבושם.
‏הוא נפלא, למרות שאני בכלל לא מאמינה ‏שטום הוא שמצא אותו.
‏הוא עדיין שם, או שהוא חזר לארה"ב ‏כפי שהוא אמר שהוא יעשה?
‏אמרתי את דעתי עליו די והותר, ‏אז לא אוסיף לכתוב עליו.
‏זו פשוט שאלה.
‏בבקשה תספר לי מה אתה מתכנן.
‏אני לא יודעת אם אתה עדיין ברומא.
‏אתה ברומא?
‏אולי אני צריכה לבוא למצוא אותך.
‏אני מקווה שאתה אוהב את הצעיף, יקירי.
‏הכנתי אותו במשך לילות רבים.
‏לא אומר לילות בודדים.
‏אוכל לדבר איתך על משהו?
‏יש בעיה עם החדר שלך, אדוני? ‏-לא. החדר בסדר גמור.
‏מדובר באישה.
‏זה לא כך תמיד?
‏לאחרונה נפרדתי מארוסתי, ‏והיא לא מוכנה לקבל את זה.
‏פגשתי מישהי אחרת, אז אני מתחבא פה מארוסתי.
‏ארוסתך לשעבר. ‏-ארוסתי לשעבר.
‏החלטה נבונה.
‏כן, אבל אני חושש שהיא תנסה למצוא אותי,
‏גם אם זה אומר לבדוק בכל בית מלון ברומא.
‏היא יודעת שאתה ברומא?
‏כן, ואני מעדיף לא לעשות סצנה. ‏במיוחד לא בבית המלון שלך.
‏היא עשויה להיות לא נעימה?
‏כן. וקולנית.
‏אולי עליך לנסוע לפירנצה, ‏או אפילו רחוק יותר, לוונציה.
‏טוב לי פה.
‏אז...
‏שאלתי אליך היא...
‏אם הגברת הצעירה הזו תגיע לכאן ‏ותשאל אם אני שוהה פה,
‏אתה חושב שתוכל לומר שלא?
‏אני מצטער מאוד, גברתי.
‏אין פה מר גרינליף.
‏קרלו.
‏איך ברומא?
‏בסדר גמור. מצאת קונה?
‏יש בעיה קטנה.
‏שומר הסירה מצא קונה לסירה במחיר שביקשת.
‏למה זו בעיה?
‏זו לא ממש בעיה. פשוט גם הוא מצפה לעמלה.
‏אתה צודק. אין בעיה. ‏תוכל לחלוק איתו את העמלה שלך.
‏לא.
‏ביקשתי ממך לערב את שומר הסירה?
‏לו הבנת במכירת סירות, היית מבקש.
‏אבל לא ביקשתי, ‏ובכנות, אני בספק שדיברת איתו.
‏כן דיברתי איתו.
‏כן? איך קוראים לו?
‏השם שלו? ג'וליו.
‏ג'וליו, שומר הסירה?
‏ג'וליו, שומר הסירה.
‏תקשיב, אוכל לסרב לו אם תרצה.
‏נוכל לסרב לקונה הזה.
‏אבל תהיה מוכן ‏לא למכור את הסירה במשך זמן רב.
‏אף אחד לא רוצה סירה בחורף. זה ברור לך.
‏קרלו.
‏מצאת דרך להשיג לעצמך 20 אחוזים. ‏אני כמעט מעריץ את זה.
‏תשלח המחאה בנקאית ל"אמריקן אקספרס" ברומא.
‏פחות העמלה של ג'וליו ושלי.
‏אל תמכור לי את הסיפור הזה, קרלו.
‏אמרת לי לשלוח אותה לך?
‏כן, המחאה של "בנק הרפובליקה".
‏לא לחבר שלך.
‏לי. הוא מטייל.
‏בסדר, עכשיו מי מספר סיפור?
‏שנשחרר מזה, קרלו? שאמצא מוכר אחר לסירה?
‏תירגע.
‏אשלח את הצ'ק על שמך, אל תדאג.
‏טוב. השם הוא ריפלי. עם איי ולא עם דבל אי.
‏- בנק הרפובליקה -
‏עם מה תפתח את החשבון, מר ריפלי?
‏עם אלה.
‏- 45,000 דולר -
‏ארבע שנים לאחר הרצח ‏של רנוצ'ו תומאסוני ברומא,
‏קאראווג'ו עדיין היה פושע נמלט.
‏במהלך הזמן הזה, ‏אולי ב-1610, השנה האחרונה לחייו,
‏הוא צייר את "דוד עם ראשו של גוליית".
‏בציור,
‏קאראווג'ו מחבר בין הרוצח לקורבן
‏על ידי כך שהוא מתאר את דוד בציורו ‏כמלא ברחמים, אפילו באהבה,
‏לפי האופן שבו הוא בוהה ‏בראשו הכרות של גוליית.
‏והוא הפך את הקשר לחזק אף יותר
‏על ידי כך שהשתמש בעצמו כמודל לשניהם.
‏שני הפרצופים הם של קאראווג'ו.
‏אחד צעיר... ואחד זקן.
‏אימא ואבא היקרים,
‏אני ברומא, מחפש דירה לחורף.
‏ברגע שאתמקם אשלח לכם את כתובתי.
‏חבל לי להפסיד ‏חג מולד נוסף איתכם בניו יורק,
‏אבל אני מנסה לפתור כמה עניינים ‏לפני שאשוב הביתה.
‏חג מולד שמח. ‏-גם לך.
‏קיבלתי את מכתבכם.
‏אני מעריך את החששות שלכם בנוגע לטום, ‏אבל עליי לומר שאתם טועים לגביו.
‏הוא עשה בדיוק מה ששלחתם אותו לכאן לעשות,
‏והוא למעשה עזר לי.
‏אני לא יודע אם אתם יודעים, אבל הוא יתום.
‏והאופן שבו הוא דיבר על היתמות שלו ‏הזכיר לי את חשיבות המשפחה,
‏שאני מתבייש לומר שכמעט שכחתי, ‏עד שהוא הופיע.
‏איכשהו, מבין כל חבריי, ‏בחרתם לשלוח את החבר הנכון.
‏אוהב אתכם ומתגעגע אליכם.
‏ריצ'רד.
‏תרגום כתוביות: טל מלכה